رہبر کا درد، انکساری، اور خود اعتمادی

سیاست کا سلطان ہے تو گفتگو کا بادشاہ بھی ہے اور ایک جملے میں وہ کئی باتیں کہہ جاتا اور کئی اشارات و تعریضات کر جاتاہے
استاذ مینگل صاحب کے ہاں مولانا نے ازراہ تفنن چند جملے کہے تو بڑے کمال کے کہے۔ ہم یہاں صرف ایک جملے کو لیتے ہیں
جس کے تین جز ہیں۔

"ہرچند کہ میں پڑھا نہ سکا" (درد)
حالات نے عین نوجوانی میں قیادت کی ذمہ داری کندھوں پر ڈال دی،عملی سیاست میں آئے تو تدریس اورعلمی کام مشکل تھا
مگر علم وسیاست دونوں میدانوں کے شہ سوار-مفتی محمود-کےبیٹے تھے تو خواہش اورکوشش تھی کہ اسلام آباد کےکسی دینی ادارے میں تدریس ملے،میری معلومات کے
مطابق اس کاموقع دینے کےلئے کوئی مہتمم تیار نہیں ہوا
اورعلمی ماحول میں پلنے اور طبعی علم دوستی کےسبب  یہ حسرت رہ گئی کہ کاش کار سیاست کےساتھ والدماجد کی طرح علم کاشغل بھی ہوتا۔آج سینے میں رکھے اس درد کااظہار کیا۔

"اس وقت میری حیثیت آپ کے ایک طالب علم کی ہے" 
(تواضع)
علم کا شوق ،اور حسب موقع مطالعہ مگر پھر بھی رہا
اور عالی مرتبہ دینی خدمات کی بدولت علماء کےسرخیل بنے اور بڑے بڑے شیوخ تفسیر وحدیث اور مفتیان کرام کے
زعیم ہوئےمگر خود کو پھر بھی ایک طالب علم اور اہل علم کاخادم ہی سمجھا،یہ قائد کی انکساری اور تواضع ومسکنت ہے۔ ورنہ اتنی عزت اور شرف کےبعد کوئی کہاں کسی کے
علم وفضل کااعتراف کرتا اور اس کےسامنےیوں بچھ جاتاہے۔

"لیکن اگر میں پڑھاتا تو آپ میرا مقابلہ نہ کر سکتے"
(خود اعتمادی)
مولانا صاحب کے دور طالب علمی کے رفقا اور بعد کے واقفان حال و مزاج جانتے اور کہتے ہیں کہ ان کاذوق بھی اعلی ہے اور ذہانت و فطانت تو سب ہی جانتے ہیں
مگر ذاتی شوق اور استعداد کے باوجود اجتماعی خدمت کو مقدم رکھ کر مولانا نے سیاسی جدوجہد اور نظریاتی عمل میں زندگی کھپائی 
آج ایک خالص علمی مشغلہ اختیار کرکے مقام بنانے والے شیخ سے مولانا کہتے ہیں اوربجا کہتے ہیں کہ
 یہ کام میں آپ سے اچھا کرسکتا تھا مگر جو کام ہم نے کیا وہ زیادہ ضروری تھا اور کہیں مشکل بھی۔
جیسے ایک اور موقع پر قائد نے فرمایا  
کسی گوشہ عافیت میں الگ تھلگ بیٹھ کر علم و عمل میں مصروف رہ کر دین کے اجتماعی کام سے لاتعلق رہنے والا بڑا مجرم ہے۔
قائد نے آج یہ باتیں مسکراتے ہوئے بہ انداز ظریفانہ کہیں
مگر یہ یہ کڑوا سچ بھی ہے اور مولانا کو یہ کہنے کا حق بھی ہے۔

عزیز عظیمی۔